ZAPISNIK

13. sjednice Upravnog vijeća Tiflološkog muzeja

održane dana 27. veljače 2015. godine u 11.30 sati

putem telefona

Sjednica Upravnog vijeća Tiflološkog muzeja održana je telefonskim i elektroničkim vezama u kojoj su sudjelovali sljedeći članovi Upravnog vijeća:

Sanja Frajtag, prof., Hrvatska knjižnica za slijepe

Mr. sc.Vlasta Krklec, Muzeji Hrvatskog zagorja

Vojin Perić, Dramsko kazalište slijepih i slabovidnih „Novi život“

Nevenka Ćosić, prof. def., Tiflološki muzej

Nina Sivec, dipl. def., Tiflološki muzej

Ravnateljica Muzeja:

Mr. sc. Željka Bosnar Salihagić, Tiflološki muzej

Sanja Frajtag, predsjednica Upravnog vijeća, otvara sjednicu UV na kojoj se raspravlja samo jedna točka

DNEVNOG REDA

1. Usvajanje Pravilnika o unutarnjem ustrojstvu i načinu rada Tiflološkog muzeja

Ad.1. Ravnateljica podsjeća članove Upravnog vijeća kako je svima putem elektroničke pošte proslijedila obavijest vezanu uz izmjene i dopune Pravilnika o unutarnjem ustrojstvu i načinu rada Tiflološkog muzeja i prethodnu suglasnost Ministarstva kulture, na koju su se svi pojedinačno očitovali usmeno prihvaćajući novi Pravilnik, a potom moli da se svi članovi sljedećih dana očituju i pismeno. Sukladno tome, sva pojedinačna pismena očitovanja članova Upravnog vijeća čine sastavni dio ovog Zapisnika.

Raspravlja se i o tome kako će se Zapisnik prošle kao i ove sjednice razmatrati na sljedećoj, 14. sjednici Upravnog vijeća, s čime se svi slažu.

Nakon kratke diskusije članovi Upravnog vijeća donose

ODLUKU

kojom se prihvaća i usvaja novi Pravilnik o unutarnjem ustrojstvu i načinu rada Tiflološkog muzeja.

Sjednica UV završila je u 11:40 sati.

Zapisničarka: Predsjednica Upravnog vijeća:

Nina Sivec Sanja Frajtag